rejauldu/bengali-wikipedia huggingface dataset:
সৈয়দ সামসুদ্দিন আহমেদ একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের (রাবি) ভূতত্ত্ব ও খনিবিদ্যা বিভাগের অধ্যাপক এবং জামালপুরে প্রতিষ্ঠিত বঙ্গমাতা শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয়ের (বশেফমুবিপ্রবি) প্রথম উপাচার্য।  শিক্ষাজীবন সৈয়দ সামসুদ্দিন আহমেদ রাজশাহী বিশ্ববিদ্যালয়ের ভূতত্ত্ব ও খনিবিদ্যা বিভাগ থেকে ১৯৭৯ সালে স্নাতক (সম্মান) ও ১৯৮২ সালে স্নাতকোত্তর ডিগ্রি লাভ করেন। তিনি ১৯৯৩ সালে ভারতের যাদবপুর বিশ্ববিদ্যালয় থেকে পিএইচডি ডিগ্রি অর্জন করেন।  কর্মজীবন সৈয়দ সামসুদ্দিন আহমেদ ১৯৮৩ সালে রাজশাহী বিশ্ববিদ্যালয়ের ভূতত্ত্ব ও খনিবিদ্যা বিভাগে প্রভাষক হিসেবে যোগদানের মাধ্যমে শিক্ষকতা জীবন শুরু করেন।  কর্মজীবনে অধ্যাপনা ও গবেষণার পাশাপাশি তিনি বিভিন্ন গুরুত্বপূর্ণ পদে দায়িত্ব পালন করেছেন। তিনি রাবির সিনেট ও সিন্ডিকেট সদস্য, বিভাগীয় প্রধান, মাদার বখ্শ হলের প্রাধ্যক্ষ ও রাবি ছাপাখানার প্রশাসক ছিলেন। এছাড়া বাংলাদেশ বড়পুকুরিয়া কয়লাখনি লিমিটেড বোর্ডের পরিচালক হিসেবে দায়িত্ব পালন করেছেন তিনি।  সৈয়দ সামসুদ্দিন আহমেদ ২০১৮ সালের ১৪ নভেম্বর পরবর্তী চার বছরের জন্য বঙ্গমাতা শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ লাভ করেন এবং ১৯ নভেম্বর আনুষ্ঠানিকভাবে বিশ্ববিদ্যালয়টির প্রথম উপাচার্যের দায়িত্বভার গ্রহণ করেন।  গবেষণাকর্ম ও প্রকাশনা আহমেদ দেশ-বিদেশের বিভিন্ন জার্নালে অর্ধশতাধিক গবেষণামূলক প্রবন্ধ ও নিবন্ধ প্রকাশ করেছেন। এছাড়া ভূতত্ত্ব ও খনিবিদ্যা সংক্রান্ত বিভিন্ন আন্তর্জাতিক গবেষণা প্রতিষ্ঠানের সাথেও গবেষক হিসেবে কাজ করার অভিজ্ঞতা রয়েছে তার।  সদস্যপদ সামসুদ্দিন আহমেদ ভারতের নয়াদিল্লীর জাতীয় পরিবেশ বিদ্যা একাডেমির জীবন সদস্যসহ দেশে-বিদেশে বিভিন্ন পেশাজীবী সংগঠনের সক্রিয় সদস্য।   তথ্যসূত্র   বিষয়শ্রেণী:বাংলাদেশী শিক্ষায়তনিক বিষয়শ্রেণী:বাংলাদেশী শিক্ষাবিদ বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:জামালপুর বিজ্ঞান ও প্রযুক্তি বিশ্ববিদ্যালয়ের উপাচার্য বিষয়শ্রেণী:জীবিত ব্যক্তি
মুনির মুহান্নদ মুহাম্মদি (জন্ম: ১০ মে ১৯৮৯), সাধারণত মুনির নামেই অধিক পরিচিত, হলেন একজন পেশাদার ফুটবলার, যিনি স্পেনীয় ক্লাব নুমানসিয়া এবং মরক্কো জাতীয় দলের হয়ে একজন গোলরক্ষক হিসেবে খেলেন।  আন্তর্জাতিক ক্যারিয়ার মরক্কোর ঐতিহ্য বহনকারী হওয়ায়, ২০১৪ সালে, তিনি মরক্কো জাতীয় দলের হয়ে অভিষেক করেন। ২০১৫ সালের ৯ই মার্চ তারিখে, উরুগুয়ের বিরুদ্ধে এক প্রীতি ম্যাচের জন্য মরক্কো দলে তৎকালীন কোচ এজ্জাকি বাদু দ্বারা প্রথমবারের মতো ডাক পান। এবং উক্ত ম্যাচে মরক্কোর হয়ে অভিষেক করেন, যেখানে মরক্কো ০–১ গোলে হেরে যায়।  ২০১৬ সালের ২৯শে ডিসেম্বর তারিখে, ২০১৭ আফ্রিকান কাপ অফ নেশন্সের জন্য এর্ভে রেনার্দের ২৩ সদস্যের দলে স্থান পান, এবং ইয়াসিন বুনুর আগে টুর্নামেন্টের প্রতিটি ম্যাচ খেলেন। রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মরক্কো দলে স্থান পান।  তথ্যসূত্র  বহিঃসংযোগ     বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মরক্কী ফুটবলার বিষয়শ্রেণী:ফুটবল গোলরক্ষক বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:মরক্কোর আন্তর্জাতিক ফুটবলার বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:মালাগা ফুটবল ক্লাবের খেলোয়াড় বিষয়শ্রেণী:ইউনিয়ন দেপোর্তিবা মেলিয়ার ফুটবলার বিষয়শ্রেণী:ক্লাব দেপোর্তিবো নুমান্সিয়ার খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:হাতায়স্পোরের খেলোয়াড় বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:স্পেনীয় প্রবাসী পুরুষ ফুটবলার বিষয়শ্রেণী:তুরস্কে প্রবাসী ফুটবলার বিষয়শ্রেণী:সৌদি আরবে প্রবাসী ফুটবলার বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:বুতুলাহের খেলোয়াড় বিষয়শ্রেণী:বেরকান স্পোর্টস রেনেসাঁর খেলোয়াড়
অগন্তক ২০২৩ সালের বাংলাদেশের পূর্ণদৈর্ঘ চলচ্চিত্র। এটি পরিচালনার পাশাপাশি গল্প ও চিত্রনাট্য লিখেছেন বিপ্লব সরকার। প্রযোজনা করেছেন রম্য রহিম চৌধুরী, তাজুল হক, সাইফুর রহমান লেনিন ও বিপ্লব সরকার।   নির্মাণ  ২০১৯-২০ অর্থবছরে সরকারি অনুদান পেয়ে চলচ্চিত্রের নির্মাণ কাজ শুরু হয়। ২০২২ সালের মার্চ-এপ্রিলে নাটোরের লালপুরে, মানিকগঞ্জ ও নবাবগঞ্জে সিনেমার বেশি ভাগ দৃশ্য ধারণ করা হয়েছে।   পটভূমি  আগন্তুক চলচ্চিত্রের গল্প আবর্তিত হয়েছে কাজল নামের ১০ বছর বয়সী এক বালককে ঘিরে। মা ও অসুস্থ দাদিকে নিয়ে কাজলদের সংসার। অনেকদিন ধরে নিখোঁজ কাজলের বাবা হঠাৎ একদিন ফিরে এলে শুরু হয় টানাপড়েন। একটি পরিবারের সম্পর্কগুলোর দ্বান্দ্বিকতা সরল ও সূক্ষ্মভাবে দেখানো হয়েছে ।   অভিনয়ে   ফেরদৌসী মজুমদার  শাহানা সুমি  রতন দেব  মাহমুদ আলম  এহান প্রমুখ।   পুরস্কার  'গোয়া ফিল্ম ফেস্টিভ্যাল’ নামে পরিচিত ইন্টারন্যাশনাল ফিল্ম ফেস্টিভ্যাল অব ইন্ডিয়া (আইএফএফআই)-এ ভিউয়িং রুমের ফিল্ম বাজার রিকমেন্ডস বিভাগ থেকে প্রসাদ ল্যাব ডিআই অ্যাওয়ার্ড ও মুভিবাফ অ্যাপ্রিসিয়েশন অ্যাওয়ার্ড জিতেছে।   তথ্যসূত্র    বহিঃসংযোগ      বিষয়শ্রেণী:বাংলা ভাষার চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র
চন্দ্রনাথ কার্তিক চট্টোপাধ্যায় পরিচালিত ১৯৫৭ সালের নাট্য চলচ্চিত্র। শরৎচন্দ্র চট্টোপাধ্যায় রচিত একই নামের উপন্যাস অবলম্বনে চলচ্চিত্রটি নির্মিত হয়েছে। এতে নাম ভূমিকায় (চন্দ্রনাথ) অভিনয় করেছেন উত্তম কুমার এবং সরযূর ভূমিকায় অভিনয় করেছেন সুচিত্রা সেন। এছাড়া অন্যান্য ভূমিকায় অভিনয় করেছেন তুলসী চক্রবর্তী, চন্দ্রাবতী দেবী, মলিনা দেবী প্রমুখ।  কাহিনি সংক্ষেপ একজন উচ্চ বংশীয় ব্রাহ্মণ চন্দ্রনাথ কিছুদিন হল তার বাবাকে হারায়। কাকার সাথে সম্পর্ক ভালো না হওয়ায় সে কাশীতে তার বাবার এক পুরনো ভৃত্যের বাড়িতে উঠে। সেখানে এক বিধবা সুলোচনা ও তার মেয়ে সরযূর সাথে তার পরিচয় হয়। তারা সেই ভৃত্যের বাড়িতে কাজ করে। সরযূকে চন্দ্রনাথের পছন্দ হয় এবং তাকে বিয়ে করে তার বাড়িতে ফিরে। কিন্তু তার কাকাকে না জানানোয় তিনি রাগান্বিত হন এবং তার বউকে আশীর্বাদ করতে যান নি। তার চাচাত বোন নির্মলা বউদি দেখতে তার বাড়িতে আসে এবং নতুন বউদিকে তার খুব পছন্দ হয়। এদিকে হরিদয়াল ঘোষাল নামে এক লম্পট তার কাকা মনিশংকর মুখার্জির কাছে সুলোচনা নিম্ন বর্ণের এ সম্পর্কিত একটি চিঠি পাঠায়। মনিশংকর চন্দ্রনাথকে ডেকে এনে চিঠি দেখায়। সব জানতে পেরে চন্দ্রনাথ তার গর্ভবতী স্ত্রীকে বাড়ি থেকে বের করে দেয়। সরযূ মনি খুড়োর বাড়িতে আশ্রয় নেয়। সেখানে তার একটি সন্তান হয়। মনিশংকর কাকা তার ভুল বুঝতে পেরে চন্দ্রনাথকে সরযূকে ফিরিয়ে আনতে পাঠায়। কাশী গিয়ে সে জানতে পারে সরযূ মনি খুড়োর বাড়িতে আছে। সেখানে গিয়ে চন্দ্রনাথের তার স্ত্রী আর ছেলের সাথে দেখা হয়। অন্যদিকে মনি খুড়ো তাদের সম্ভাব্য বিরহে সব ভুলতে বসে এবং রোগাক্রান্ত হয়ে মারা যান।  কুশীলব  উত্তম কুমার - চন্দ্রনাথ  সুচিত্রা সেন - সরযূ  তুলসী চক্রবর্তী  চন্দ্রাবতী দেবী  কমল মিত্র  মলিনা দেবী  রাজলক্ষ্মী দেবী  জহর গাঙ্গুলি  হরিধন মুখার্জি  নিতিশ মুখার্জি  রেনুকা রায়  মনি শ্রীমনি  পদ্মদেবী  সঙ্গীত চন্দ্রনাথ চলচ্চিত্রের সঙ্গীত পরিচালনা করেছেন রবীন চট্টোপাধ্যায়। গীত রচনা করেছেন প্রনব রায় ও গৌরীপ্রসন্ন মজুমদার। গানে কণ্ঠ দিয়েছেন হেমন্ত মুখোপাধ্যায়, সন্ধ্যা মুখোপাধ্যায়, ধনঞ্জয় ভট্টাচার্য।  গানের তালিকা  তথ্যসূত্র  বহিঃসংযোগ    বিষয়শ্রেণী:১৯৫৭-এর চলচ্চিত্র বিষয়শ্রেণী:১৯৫০-এর দশকের নাট্য চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:কার্তিক চট্টোপাধ্যায় পরিচালিত চলচ্চিত্র বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র
মালিক শাকির বশির আওয়ান (, জন্ম: ২৯ অক্টোবর ১৯৬৫) একজন পাকিস্তানি রাজনীতিবিদ, যিনি ২০২৪ সালের ফেব্রুয়ারি থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। তিনি এর আগে ২০০৮ থেকে মে ২০১৮ সাল পর্যন্ত একই পদে দায়িত্ব পালন করেছেন।   প্রারম্ভিক জীবন  মালিক শাকির বশির আওয়ান ১৯৬৫ সালের ২৯ অক্টোবর জন্মগ্রহণ করেন।   রাজনৈতিক জীবন  ২০০৮ সালের পাকিস্তানি সাধারণ নির্বাচনে তিনি পাকিস্তান মুসলিম লীগ (ন)-এর (পিএমএল-এন) প্রার্থী হিসেবে এনএ-৭০ (খুশাব-২) আসন থেকে জাতীয় পরিষদে নির্বাচিত হন। তিনি ৬৬,৩৬১ ভোট পেয়ে স্বতন্ত্র প্রার্থী মালিক এহসান উল্লাহ তিওয়ানাকে পরাজিত করেন।  ২০১৩ সালের পাকিস্তানি সাধারণ নির্বাচনে তিনি পুনরায় পিএমএল-এন-এর প্রার্থী হিসেবে এনএ-৭০ (খুশাব-২) আসন থেকে নির্বাচিত হন। এ সময় তিনি ৯৪,৫৯৪ ভোট পেয়ে স্বতন্ত্র প্রার্থী সরদার শুজ্জা মুহাম্মদ খানকে পরাজিত করেন।  ২০১৮ সালের পাকিস্তানি সাধারণ নির্বাচনে তিনি পিএমএল-এন-এর প্রার্থী হিসেবে এনএ-৯৪ (খুশাব-২) আসনে প্রতিদ্বন্দ্বিতা করলেও সফল হননি। তিনি ৮৫,২২৮ ভোট পেয়ে পিটিআই-এর প্রার্থী মালিক এহসান উল্লাহ তিওয়ানার কাছে পরাজিত হন।  ২০২৪ সালের পাকিস্তানি সাধারণ নির্বাচনে তিনি পিএমএল-এন-এর প্রার্থী হিসেবে এনএ-৮৭ (খুশাব-১) আসন থেকে পুনরায় জাতীয় পরিষদে নির্বাচিত হন। তিনি ১,১৭,৭৭৫ ভোট পেয়ে পিটিআই-সমর্থিত স্বতন্ত্র প্রার্থী উমের আসলাম আওয়ানকে পরাজিত করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তান মুসলিম লীগের (এন) রাজনীতিবিদ বিষয়শ্রেণী:পাঞ্জাব, পাকিস্তানের রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:১৯৬৫-এ জন্ম বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তান মুসলিম লীগ (এন) এমএনএ অসম্পূর্ণ
ডানপিটে খাঁদু আর তার কেমিক্যাল দাদু  ভারতীয় বাঙালি শিশুসাহিত্যিক কমিক্স শিল্পী শ্রী নারায়ণ দেবনাথের সৃষ্ট বিজ্ঞান ও কল্পবিজ্ঞানধর্মী একটি বাংলা কমিক।   বিবরন  খাঁদু ৮ থেকে ১০বছর বয়সী একজন ডানপিটে ছেলে। তার এক বিজ্ঞানী দাদু সে নানান সময়ে নানান জিনিস আবিষ্কার করে থাকেন, সেই আবিষ্কৃত জিনিসগুলি দিয়ে খাঁদু তার বন্ধুদের জ্বালাতন করে।    চরিত্রসমূহ    খাঁদু  খাঁদুর বিজ্ঞানী দাদু  ঘেঁনো – খাঁদুর বন্ধু   তথ্যসূত্র   বিষয়শ্রেণী:কমিক চরিত্র বিষয়শ্রেণী:বাংলা ভাষার কমিক বিষয়শ্রেণী:নারায়ণ দেবনাথ
ব্রুনো এনরিকে কোরসিনি (; জন্ম: ২১ অক্টোবর ১৯৮৯; ব্রুনো এনরিকে নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন ব্রুনো এনরিকে কোরসিনি ১৯৮৯ সালের ২১শে অক্টোবর তারিখে ব্রাজিলের আপুকারানায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ        বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:আল ইত্তিহাদ ক্লাবের (জেদ্দা) খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:করিন্থিয়ান্স পাউলিস্তা স্পোর্ট ক্লাবের খেলোয়াড় বিষয়শ্রেণী:পালেরমো ফুটবল ক্লাবের খেলোয়াড় বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড় বিষয়শ্রেণী:ইতালীয় বংশোদ্ভূত ব্রাজিলীয় ব্যক্তি বিষয়শ্রেণী:ক্লাব আতলেতিকো মিনেইরোর খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:সৌদি আরবে প্রবাসী ফুটবলার বিষয়শ্রেণী:সেরিয়ে আ-এর খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ইতালিতে ব্রাজিলীয় প্রবাসী ক্রীড়াবিদ বিষয়শ্রেণী:স্পোর্ট ক্লাব ইন্তেরনাসিওনালের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ইতালিতে প্রবাসী ফুটবলার
কুলদীপ শর্মা (জন্ম: ৩ এপ্রিল ১৯৫৭) একজন হয় ভারতীয় রাজনীতিবিদ এবং হরিয়ানার গানুর থেকে আইনসভার সদস্য।  ২০০৯ সালে তিনি হরিয়ানার বিধানসভা নির্বাচনে ভারতীয় জাতীয় কংগ্রেসের প্রার্থী হিসাবে প্রথমবার নির্বাচিত হয়েছিলেন এবং সেই সভায় স্পিকার হিসাবে দায়িত্ব পালন করেছিলেন।  ২০১৪ সালের নির্বাচনে শর্মা একই নির্বাচনী এলাকা থেকে পুনরায় নির্বাচিত হয়েছিলেন।    তথ্যসূত্র   বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:সোনিপথের ব্যক্তি বিষয়শ্রেণী:হরিয়ানা বিধানসভার সদস্য ২০০৯-২০১৪ বিষয়শ্রেণী:হরিয়ানা বিধানসভার সদস্য ২০১৪-২০১৯ বিষয়শ্রেণী:হরিয়ানা বিধানসভার স্পিকার বিষয়শ্রেণী:হরিয়ানার ভারতীয় জাতীয় কংগ্রেসের রাজনীতিবিদ
থাম্ব|277x277পিক্সেল|ওসমানী আন্তর্জাতিক বিমানবন্দরের সম্মুখভাগ ওসমানী আন্তর্জাতিক বিমানবন্দর  বাংলাদেশের একটি অন্যতম প্রধান এবং তৃতীয় বৃহত্তম আন্তর্জাতিক বিমানবন্দর। এটি দেশের উত্তর-পূর্ব কোণের বিভাগীয় শহর সিলেটে অবস্থিত। এটি মূল সিলেট শহর হতে উত্তর-পূর্ব দিকে ৫ মাইল (৮ কি.মি.) দূরে বড়শাল এলাকায় অবস্থিত। বিমানবন্দরটি বাংলাদেশ বেসামরিক বিমান চলাচল কর্তৃপক্ষ দ্বারা পরিচালিত হয় ও বাংলাদেশের জাতীয় এয়ারলাইন বিমান বাংলাদেশ এয়ারলাইন্স-এর জন্যও ব্যবহৃত হয়। বেসরকারি বিমান সংস্থা নভোএয়ার, এয়ার অ্যাস্ট্রা এবং ইউএস-বাংলা এয়ারলাইন্স সিলেট থেকে ঢাকায় অভ্যন্তরীণ ফ্লাইট পরিচালনা করে। বিমানবন্দর ব্যবহার করা যাত্রীদের অধিকাংশই প্রবাসী বাংলাদেশী এবং যুক্তরাজ্য বসবাস করা সিলেট বিভাগ-এর লোকজনের বংশধর।   ইতিহাস  থাম্ব|275x275px|ওসমানী আন্তর্জাতিক বিমানবন্দরের পুরাতন ভবন ওসমানী আন্তর্জাতিক বিমানবন্দর বাংলাদেশের তৃতীয় বৃহত্তম ও বাংলাদেশের তিনটি আন্তর্জাতিক বিমানবন্দরের একটি। ২০০২ সালে  আন্তর্জাতিক বিমানবন্দর হিসাবে উদ্বোধনের পর এটি ১৯৭১ সালের স্বাধীনতা যুদ্ধের মহানায়ক জেনারেল ওসমানীর নামানুসারে নামকরণ করা হয়। তারপূর্বে এটির নাম ছিল সিলেট বিমানবন্দর। ওসমানী আন্তর্জাতিক বিমানবন্দর থেকে লন্ডন যুক্তরাজ্য ও দুবাইসহ বিভিন্ন দেশের সাথে সরাসরি বিমান চলাচল করে। তাছাড়াও দেশের অভ্যন্তরে ঢাকা - সিলেট, সিলেট-চট্টগ্রাম ইত্যাদি রুটেও বিমান চলাচল করে থাকে। খুব সাম্প্রতিক সিলেট- শিলচর ও সিলেট- কক্সবাজার রুটেও বিমান চলাচলের কথা রয়েছে।   বিমান এবং গন্তব্যস্থল  বিমান বাংলাদেশ এয়ারলাইন্স আবুধাবি, দোহা, দুবাই, লন্ডনের হিথ্রো ও জেদ্দা থেকে সিলেটে নিয়মিত ফ্লাইট পরিচালনা করে। এছাড়া অন্যান্য বেসরকারি বিমান সংস্থা অভ্যন্তরীণ ফ্লাইট পরিচালনা করে।   কার্গো    ঘটনা-দুর্ঘটনা   ২২ ডিসেম্বর ১৯৯৭, একটি ফকার এফ২৮-৪০০০ মডেলের বিমান নিয়ে বিমান বাংলাদেশ এয়ারলাইন্সের ফ্লাইট বিজি-৬০৯ ৮৫ জন যাত্রী ও ৪ জন ক্রু নিয়ে ঢাকা থেকে সিলেট যাচ্ছিল। যা অবতরণ করার সময় ঘন কুয়াশার কারণে রানওয়ে পাদদেশ থেকে ৫.৬ কিলোমিটার দূরে একটি ধানক্ষেতে বিধ্বস্ত হয়। এতে ১৭ জন যাত্রী আহত হয়।  ৮ অক্টোবর ২০০৪, একটি ফকার এফ২৮-৪০০০ মডেলের বিমান নিয়ে বিমান বাংলাদেশ এয়ারলাইন্সের ফ্লাইট বিজি-৬০১ ৭৯ জন যাত্রী ও ৪ জন ক্রু নিয়ে ঢাকা থেকে সিলেট যাচ্ছিল। অবতরণের পর রানওয়ে ভেজা থাকার কারণে বিমানটি রানওয়ে থেকে ছিটকে খাঁদে পড়ে যায়। এতে ২ জন যাত্রী আহত হয়।   তথ্যসূত্র    বহিঃসংযোগ    এভিয়েশন সুরক্ষা নেটওয়ার্ক: সিলেট বেসামরিক বিমানবন্দর   বাংলাদেশ বেসামরিক বিমান চলাচল কর্তৃপক্ষ: বিমানবন্দর   চলমান ফ্লাইট সমূহ   বিষয়শ্রেণী:সিলেট বিভাগের বিমানবন্দর বিষয়শ্রেণী:সিলেট জেলার পরিবহন বিষয়শ্রেণী:ব্রিটিশ ভারতে মার্কিন যুক্তরাষ্ট্র সেনা বিমানবাহিনীর বিমানক্ষেত্র বিষয়শ্রেণী:বাংলাদেশের বিমানচালনা
ভিপি সজেন্দ্রন কুন্নাথুনাডু কুন্নাথুনাদু নির্বাচনী এলাকা, এর্নাকুলাম, কেরল থেকে কেরালা বিধানসভার সদস্য ছিলেন News The Hindu 14 February 2012 তিনি ভারতীয় জাতীয় কংগ্রেসের প্রতিনিধিত্ব করেন। Niyamasabha MLA ListNews The Hindu 15 February 2012News The Hindu 17 December 2012 তিনি ৩১ মে ১৯৬৯ পদ্মনাভন ও জানকীতে জন্মগ্রহণ করেন। তিনি আইন বিষয়ে স্নাতক ডিগ্রি অর্জন করেন। তিনি কেরল প্রদেশ কংগ্রেস কমিটির (কেপিসিসি) কার্যনির্বাহী সদস্য এবং অল ইন্ডিয়া কংগ্রেস কমিটির (এআইসিসি) সদস্য। Hindustan Pages ২০২১ সালের নির্বাচনে তিনি ২,৩৩৪ ভোটের ব্যবধানে প্রাক্তন কংগ্রেস নেতা অ্যাড. শ্রীনিজান, এলডিএফ প্রার্থীর কাছে হেরে যান    তথ্যসূত্র    বহিঃসংযোগ        বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:কেরলের ভারতীয় জাতীয় কংগ্রেসের রাজনীতিবিদ বিষয়শ্রেণী:কেরল বিধানসভার সদস্য ২০১১-২০১৬ বিষয়শ্রেণী:মালয়ালী রাজনীতিবিদ
হলি মুম্বি-ক্রফট (জন্ম জুলাই ১৯৮৫)  একজন ব্রিটিশ কনজারভেটিভ পার্টির রাজনীতিবিদ, ২০১৯ সাল থেকে স্কানথর্পের সংসদ সদস্য (এমপি) হিসেবে দায়িত্ব পালন করছেন।   জীবনের প্রথমার্ধ  মুম্বি-ক্রফটের জন্ম স্কানথর্পে। তিনি ব্রিগ-এর স্যার জন নেলথর্প স্কুল এবং ব্রিগ সিক্সথ-ফর্ম কলেজে পড়াশোনা করেন এবং লিঙ্কন বিশ্ববিদ্যালয়ে ইংরেজি এবং ইতিহাস পড়েন।   রাজনৈতিক পেশা  এমপি হিসেবে তার নির্বাচনের আগে, মুম্বি-ক্রফট ২০১৫ সালে নর্থ লিংকনশায়ার কাউন্সিলের ব্রাউটন এবং অ্যাপলবাই ওয়ার্ডের কাউন্সিলর হিসেবে নির্বাচিত হন এবং মে ২০১৯-এ পুনরায় নির্বাচিত হন কিন্তু পরবর্তীকালে সংসদে নির্বাচিত হওয়ার পর তিনি পদত্যাগ করেন।   তথ্যসূত্র   বিষয়শ্রেণী:ইংল্যান্ডের নারী কাউন্সিলর বিষয়শ্রেণী:১৯৮৫-এ জন্ম বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:২১শ শতাব্দীর ইংরেজ নারী বিষয়শ্রেণী:রক্ষণশীল দল (যুক্তরাজ্য) এর কাউন্সিলর বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:জীবিত ব্যক্তি
থাম্ব|ভারতের ১৯৮৫ সালের টিকেটে স্বামী হরিদাস। থাম্ব|স্বামী হরিদাস মুঘল সম্রাট আকবরের উপস্থিতিতে তানসেনকে শিক্ষা দিচ্ছেন।  স্বামী হরিদাস (১৪৮০-১৫৭৩) ছিলেন ভারতীয় আধ্যাত্মিক কবি ও শাস্ত্রীয় সঙ্গীতজ্ঞ । বিশেষ করে ধ্রুপদী ভক্তিমূলক রচনার একটি বৃহৎ অংশের কৃতিত্ব তার। তিনি রহস্যবাদী হরিদাসী সম্প্রদায়ের প্রতিষ্ঠাতা, যা আজও উত্তর ভারতে অনুসৃত হয়। তাঁর কার্যাবলী শাস্ত্রীয় সঙ্গীত ও উত্তর ভারতের ভক্তি আন্দোলন উভয়কেই প্রভাবিত করেছিল বিশেষত যারা কৃষ্ণের সহধর্মিণী রাধার প্রতি নিবেদিত। হিত হরিবংশ মহাপ্রভু, হরিরাম ব্যাস, রূপ গোস্বামী, বিদ্যাপতি, মহাপ্রভু বল্লভাচার্য, বিঠলনাথ (গুসাঁইজি) তাঁর সমসাময়িক ছিলেন।  স্বামী হরিদাস কর্ণাটকের কর্ণাটকী সঙ্গীতের জনক পুরন্দর দাসের সরাসরি শিষ্য।   তার অনেক ছাত্র ছিল। তানসেন তাদের একজন যিনি আকবরের নবরত্নের অন্যতম ছিলেন।  তথ্যসূত্র  বহিঃসংযোগ    Bankey Bhihari Temple, Vrindavan Bankey Bhihari Temple Website Postage stamp on Swami Haridas  বিষয়শ্রেণী:ভারতীয় পুরুষ শাস্ত্রীয় সঙ্গীতজ্ঞ বিষয়শ্রেণী:ভক্তি আন্দোলন
থাম্ব|306x306পিক্সেল|চৌম্বকীয় অনুরণন চিত্রণ (এমআরআই) যন্ত্র, যা তড়িৎ-চিকিৎসা প্রকৌশল শাস্ত্রে আলোচনা করা হয়। তড়িৎ-চিকিৎসা প্রকৌশল চিকিৎসাবিজ্ঞান সংশ্লিষ্ট প্রকৌশলের একটি শাখা যাতে প্রকৌশলীগণ রঞ্জনরশ্মি (এক্স-রে), সিটি, ধৈর্যশীল পর্যবেক্ষণ, চৌম্বকীয় অনুরণন চিত্রণ (এমআরআই), দূরবিকিরণবিজ্ঞান (টেলিরেডিয়োলজি), পিএসিএস ও ডেন্টাল সম্পর্কে  অধ্যয়ন করে থাকেন বা অভিজ্ঞতা অর্জন করেন।  তড়িৎ-চিকিৎসা প্রকৌশলীদের সেবাসমূহ  সম্পদ রক্ষণাবেক্ষণ  মূল্যায়ন  অনুসন্ধান  প্রকল্প ব্যবস্থাপনা  বৈদ্যুতিক চিকিৎসা সরঞ্জাম স্থাপন ও চালনা।   তথ্যসূত্র   বিষয়শ্রেণী:প্রকৌশল বিষয়শ্রেণী:চিকিৎসাবিজ্ঞানের বিশেষায়িত ক্ষেত্র
বিক্রম রণধাওয়া জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং ভারতীয় জনতা পার্টির সদস্য হিসাবে বহু বিধানসভা কেন্দ্রের প্রতিনিধিত্ব করছেন রান্ধাওয়া এর আগে বিজেপি থেকে বিধান পরিষদের (এমএলসি) সদস্য হিসাবে দায়িত্ব পালন করেছেন।   তথ্যসূত্র   বিষয়শ্রেণী:জম্মু জেলার ব্যক্তি বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ বিষয়শ্রেণী:জম্মু ও কাশ্মীর বিধান পরিষদের সদস্য বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি
সাতবাহন সাম্রাজ্য একটি প্রাচীন ভারতীয় সাম্রাজ্য যা খ্রিস্টপূর্ব দ্বিতীয় শতক থেকে পরবর্তী সাড়ে চারশত বছর ধরে দক্ষিণ ভারতে বিস্তৃত ছিল। মৌর্য সাম্রাজ্যের সামন্ত রাজ্য হিসেবে সাতবাহনরা গণ্য হলেও মৌর্য সাম্রাজ্যের পতনের পর শুঙ্গ ও কাণ্ব রাজবংশের সঙ্গে যুদ্ধ করে স্বাধীন রাজ্য হিসেবে নিজেদের প্রতিষ্ঠিত করে। পরবর্তীকালে তারা পশ্চিমী ক্ষত্রপ রাজ্যের সঙ্গে যুদ্ধে লিপ্ত হয়।   তথ্যসূত্র    বহিঃসংযোগ   History of the Andhras, by Durga Prasad  Indian dynasties  Simon Winchester, "In the Holy Caves of India", The New York Times'' (November 5, 2006). History of Ajanta Caves.  Short history of the Satavahanas.  The Satavahanas  "A gap in Puranic history bridged" (Satavahanas) - Boloji.com  "Telmun language Telugu - by Samyuktha Kooniah   বিষয়শ্রেণী:দক্ষিণ এশিয়ার ইতিহাস বিষয়শ্রেণী:ভারতের ইতিহাস বিষয়শ্রেণী:ভারতের সাম্রাজ্য ও রাজ্য বিষয়শ্রেণী:অন্ধ্রপ্রদেশের ইতিহাস বিষয়শ্রেণী:তেলঙ্গানার ইতিহাস বিষয়শ্রেণী:মহারাষ্ট্রের ইতিহাস
বদন বরফুকন () পঞ্চম অসমীয়া ছায়াছবি। কমল নারায়ণ চৌধুরী প্রমুখ গুয়াহাটির কয়েকজন লোকের প্রচেষ্টায় ‘ইষ্টার্ন মুভিজ লিমিটেড’ নামের একটি কোম্পানী খুলে ছবিটি নির্মাণ করা হয়েছিল। ১৯৪৭ সালের ১৫ এপ্রিলে মুক্তি পাওয়া এই ছবিটির পরিচালনা এবং সঙ্গীত ছিল কমল নারায়ণ চৌধুরীর। আসাম ইতিহাসের একজন খলনায়ক, রাজনৈতিক উচ্চাকাঙ্ক্ষা এবং প্রতিশোধের বশবর্তী হয়ে আসামে মানসেনা আনা বদন বরফুকনের জীবনের আধারে লক্ষ্যধর চৌধুরী ছবির কাহিনী রচনা করেন। চিত্রগ্রহণ করা হয়েছিল কলকাতার কালী ফিল্ম স্টুডিওতে।  অভিনয় বদন বরফুকনের নাম ভূমিকায় অভিনয় করেন মঞ্চাভিনেতা কামাখ্যানাথ ঠাকুর। চন্দ্রকান্ত সিংহের ভূমিকায় ছিলেন নৃত্যশিল্পী চারুচন্দ্র বরদলৈ। অন্যান্য ভূমিকায় ছিলেন দেববালা চলিহা- রাজমাও, অমলেন্দু বাগচী- মানরজা এবং সর্বেশ্বর চক্রবর্তী- সন্ন্যাসী।  গীত ছবির গান লিখেছিলেন পুরুষোত্তম দাস এবং আনন্দিরাম দাস। গেয়েছিলেন প্রেম শইকীয়া।  তুমি আহিবা তুমি আহিবা মন ফুলনির ফুলাম বাটেরে, বাঁহীটি বজাই আহিবা (কথা পুরুষোত্তম দাস, কণ্ঠ- প্রেম শইকীয়া) রুপত রঙে চরা খোজত মাণিক সরা পর্বতর কুঁবরী অ’, আমি রুপ কুঁবরী (কথা-আনন্দিরাম দাস, কণ্ঠ- প্রেম শইকীয়া এবং অন্যান্য)  তথ্যসূত্র  বিষয়শ্রেণী:অসমীয়া ভাষার চলচ্চিত্র বিষয়শ্রেণী:১৯৪০-এর দশকের অসমীয়া ভাষার চলচ্চিত্র
আল-ফারাজদাক (৩৮ হিজরি / ৬৪১  খ্রি.-১১৪ হি./ ৭৩২ খ্রি.) উমাইয়া যুগের অন্যতম কবি. সময়ের, এবং তার নাম হাম্মাম বিন গালিব বিন সাসায়া বিন আদ-দারিমি আত-তামিমি,ডাক নাম আবু ফিরাস, তার মুখ অধিক মোটা হওয়ার কারণে তিনি ফারাজদাক নামে খ্যাত হন, উল্লেখ্য ফারাজদাক শব্দের (الفرزدق) অর্থ পিণ্ড। তার জন্ম বানি তামিম গোত্রের আবাসস্থল কাজিমা অঞ্চলে, যা বর্তমান কুয়েতে অবস্থিত। এরপর তিনি বসরায় বসবাস করেন। প্রশংসা, গর্ব ও নিন্দাসূচক কবিতার জন্য তিনি বিখ্যাত।   জীবনী  ৩৮ হিজরিতে তিনি জন্মগ্রহণ করেন। ফারাজদাক ও যুহায়র বিন আবি সুলমার কবিতার মধ্যে সাদৃশ্য রয়েছে। তারা দু’জনেই প্রথম সারির কবি ছিলেন, যুহায়র জাহেলি যুগের, আর ফারজদাক উমাইয়া যুগের।  ফারাজদাক প্রচুর নিন্দামূলক কবিতা লিখতেন, এমনকি তিনি নাকাইদ (পরস্পর সমালোচনা কাব্য) কবিতার জন্য বিখ্যাত ছিলেন, যা তিনি ও কবি জারির ইব্‌ন আতিয়াহ্‌ আল খাত্‌ফিজারির একে অপরের বিরুদ্ধে লিখতেন।   সাহিত্য মূল্যায়ন  তার সমসাময়িক কবিতার ‍বিষয়বস্তু অনুসারে তিনি প্রচুর গৌরব, নিন্দা ও প্রশংসাসূচক কবিতা রচনা করেছেন। তিনি সিরিয়ার উমাইয়া খলিফাদের প্রশংসায় অনেক কবিতা রচনা করেন, কিন্তু আহল আল-বাইতের সহযোগিতা করার কারণে উমাইয়াদের সাথে তার সম্পর্ক খুব বেশি দীর্ঘস্থায়ী হয় ‍নি। তিনি কবি জারির ও আল-আখতাল’র সমসাময়িক ছিলেন। জারিরের সাথে তার ঘনিষ্ট বন্ধুত্ব ছিল, যদিও তারা একে অপরের বিরুদ্ধে ‘নাকাইদ’ কবিতা রচনা করার কারণে অনেকে ধারণা করেন তারা একে অপরকে হিংসা ও ঘৃণা করতেন। ফারাজদাকের মৃত্যুতে জারির চমৎকার শোকগাঁথা রচনা করেছিলেন।  আহল আল-বাইতের পক্ষে ফারাজদাকের অবস্থান প্রশংসনীয় ছিল। তিনি খলিফাদের সামনে কবিতা আবৃত্তি করতেন। ভাষা তিনি নিজ গোত্রের পাশাপাশি উমাইয়া এবং আলাওয়ীদের (আলী রা.র সমর্থক গোষ্ঠী) প্রশংসায় কবিতা রচনা করতেন। তার কবিতার রচনাশৈলী চমৎকার ও শক্তিশালী, আরবি কবিতায় তিনি প্রচুর দুর্লভ ও বিলুপ্তপ্রায় আরবি শব্দ ব্যবহার করতেন। এজন্য বলা হয়ে থাকে: ফারাজদাকের কবিতা না হলে আরবি ভাষার এক-তৃতীয়াংশ শব্দ বিলুপ্ত হয়ে যেত। তিনি তার সময়ের প্রধান কবিদের একজন ছিলেন।  হিশাম বিন আব্দুল মালিক একবার হজ্জ করার জন্য সহচরদের নিয়ে মক্কায় গিয়েছিলেন, তার সাথে কবি ফারাজদাকও ছিলেন। সেবছর হারাম শরীফে হাজীদের ভীড় ছিল প্রচুর, তাই হিশাম তাওয়াফ করার সুযোগ পাচ্ছিলেন না, তিনি অপেক্ষা কছিলেন। সে মুহূর্তে আলি ইবনে হুসাইন জয়নুল আবেদিন আগমণ করলেন, জনসাধারণ তার জন্য পথ ছেড়ে দিল, এমনকি তিনি হাজরে আসওয়াদ পর্যন্ত পৌছুতে সক্ষম হলেন। এ অবস্থা দেখে হিশামের দেহরক্ষী ক্ষুব্ধ হয়ে তাকে জিজ্ঞাসা করলেন, ইনি (জয়নুল আবেদিন) কে? হিশাম তখন বললেন আমি একে চিনি না, যদিও তিনি জয়নুল আবেদিনকে চিনতেন।  তখন আরব কবি ফারাজদাক কবিতা রচনা করে উত্তর দিলেন। তার কবিতার প্রথম লাইন ছিল:“তিনি তো সেই ব্যক্তি, যার পদচিহ্ন মরুভূমির বালুকণাও চিনে, এমনকি তাকে বায়তুল্লাহ, হিল্ল-হারামও চিনতে পারে।”   মৃত্যু  তিনি ইরাকের বসরা শহরে ১১৪ হিজরিতে মৃত্যুবরণ করেন।   সূত্র   বিষয়শ্রেণী:৬৫৮-এ জন্ম বিষয়শ্রেণী:৭২৮-এ মৃত্যু বিষয়শ্রেণী:তাবেয়ী বিষয়শ্রেণী:৭ম শতাব্দীর আরব কবি বিষয়শ্রেণী:শিয়া মুসলিম বিষয়শ্রেণী:বনু তামিম বিষয়শ্রেণী:৭ম শতাব্দীর আরব ব্যক্তি বিষয়শ্রেণী:৮ম শতাব্দীর আরব ব্যক্তি বিষয়শ্রেণী:কুয়েতের ইতিহাস